Mupo juht keelas patrullidel otse keelumärkide all parkinud sadakonna Ruja fänni trahvimise, kuna tegemist olevat isamaalise üritusega. Kinni pargitud kodutee üle kaevanud kohalikul elanikul soovitati aga autonumbrid ise kirja panna ja mupole saata.
Ruja kontserdist sai väärparkijate happy hour
«Te tahate, et ma tuleks autost välja ja hakkaks teie tööd tegema?» ei suutnud tallinlane Mait Valge ära imestada, kui ta läinud pühapäeval mõni minut enne kella 20 algavat Ruja kontserti mupo valvetelefonilt just seesuguse juhise sai.